section_heading: Povijest
paragraph_text: U 18. st. su Britanci osvojili širok prostor na jugu Indije na kojem su stvorili Provinciju Madras unutar Britanske Indije. Pod britanskim vodstvom se grad razvio u značajan pomorski i trgovački centar. Krajem 19. st. je povezan željeznicom s Calcuttom i Bombayem i to je potaklo industrijski razvoj grada. 1914. je grad napao njemački ratni brod i to je jedini sukob na prostoru Indije u 1. svj. ratu. 1947. je Indija stekla nezavisnost i Madras je postao glavni grad Savezne države Madras koja je 1967. preimenovana u Tamil Nadu. Tamil Nadu je država pretežno naseljena Tamilima koji se često bune i traže veću samoupravu unutar Indije, te je Chennai povremeno izložen pobunama i nestabilnostima.